OpenLLM-France/wikimedia huggingface dataset:
# Port Orange

Port Orange és una població dels Estats Units a l'estat de Florida. Segons el cens de l'1 de juliol de 2006 tenia 54.851 habitants.

## Demografia

Segons el cens del 2000, Port Orange tenia 45.823 habitants, 19.574 habitatges, i 13.232 famílies. La densitat de població era de 716 habitants/km².
Dels 19.574 habitatges en un 24,8% hi vivien nens de menys de 18 anys, en un 54,7% hi vivien parelles casades, en un 9,6% dones solteres, i en un 32,4% no eren unitats familiars. En el 25,7% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,76.
Per edats la població es repartia de la següent manera: un 19,8% tenia menys de 18 anys, un 5,9% entre 18 i 24, un 24,9% entre 25 i 44, un 25,7% de 45 a 60 i un 23,6% 65 anys o més.
L'edat mediana era de 45 anys. Per cada 100 dones de 18 o més anys hi havia 88 homes.
La renda mediana per habitatge era de 38.783 $ i la renda mediana per família de 44.684 $. Els homes tenien una renda mediana de 32.147 $ mentre que les dones 22.391 $. La renda per capita de la població era de 20.628 $. Entorn del 5% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Orange». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Port Orange». American Fact Finder. Oficina del Cens dels Estats Units, 12-01-2010.
# Militello in Val di Catania

Militello in Val di Catania (sicilià Militeddu) és un municipi italià, dins de la ciutat metropolitana de Catània. L'any 2006 tenia 9.970 habitants. Limita amb els municipis de Francofonte (SR), Lentini (SR), Mineo, Palagonia, Scordia i Vizzini.

## Administració

Llista d'alcaldes :
| Període | Identitat | Partit |
| 2008- | Antonio Lo Presti | PD |

## Persones il·lustres

* Pietro Carrera (1573-1647), jugador i escriptor d'escacs
# Obertura irregular

Una obertura irregular és una obertura d'escacs que es caracteritza per unes inusuals o rares primeres jugades de les blanques. Entre aquesta mena d'obertures hi ha:
* 1.a3 (obertura Anderssen)
* 1.a4 (obertura Ware)
* 1.b4 (obertura Sokolsky, també coneguda com a «polonesa» o «orangutan»)
* 1.c3 (obertura saragossana)
* 1.d3 (obertura Mieses)
* 1.e3 (obertura Van 't Kruijs)
* 1.f3 (obertura Barnes, també coneguda com a obertura Gedult)
* 1.g4 (atac Grob)
* 1.h3 (obertura Clemenz, o atac Basman)
* 1.h4 (obertura Desprez, o obertura Kadas)
* 1.Ca3 (obertura Durkin)
* 1.Cc3 (obertura Dunst)
* 1.Ch3 (obertura Amar, també coneguda com a obertura París)
Les obertures anteriors són totes categoritzades amb el Codi ECO A00. Les obertures que no són «irregulars» comprenen:
* 1.e4 (Obertura de peó de rei)
* 1.d4 (Obertura de peó de dama)
* 1.c4 (Obertura anglesa)
* 1.Cf3 (Obertura Réti o Obertura Zukertort)
* 1.f4 (Obertura Bird)
* 1.g3 (Obertura Benko) i
* 1.b3 (Obertura Larsen).
Si les blanques juquen una obertura regular i les negres responen d'alguna manera poc convencional, l'obertura no es categoritza sota el codi A00. Per exemple, 1.e4 a6 és classificat sota B00 (obertura del peó de rei).

## Vegeu també

* Obertura oberta (1.e4 e5)
* Obertura semioberta (1.e4 altres)
* Partida tancada (1.d4 d5)
* Partida semitancada (1.d4 altres)
* Obertura de flanc (1.c4, 1.Cf3, 1.f4, i d'altres)
* Encyclopaedia of Chess Openings

## Bibliografia

Com que aquestes obertures no són massa populars, les fonts habituals no les cobreixen amb detall.
* Schiller, Eric. Unorthodox Chess Openings. Cardoza, 2003. ISBN 1-58042-072-9.
* Tamburro, Pete «A Brief Chess Opening Glossary». Chess Life for Kids, August 2009, pàg. 8–9.

## Enllaços externs

* Obertures inusuals
* Chess Archaeology: Obertures classificades amb el Codi ECO A00
# Pou Vell (Ferran)

El Pou Vell és una obra de Ferran, entitat municipal del municipi d'Estaràs (Segarra), inclosa a l'Inventari del Patrimoni Arquitectònic de Catalunya.

## Descripció

Pou situat en la zona dels horts, sota el poble de Ferran i emprat per regar els mateixos. Aquesta construcció presenta una estructura interior de planta circular i exteriorment rectangular, a la part superior. L'aigua del seu interior aflora del terra, en el mantell freàtic. El seu parament és de pedra seca disposada en filades regulars.

## Història

La gent més gran del poble recorda que aquest pou disposava d'una escala d'accés, situada a l'esquerra de la construcció i que conduïa a un espai de notables dimensions cobert amb una volta de canó.

## Referències

* 1 2 «Pou Vell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 19 març 2019].
# Lo Botant

Lo Botant és un indret destacat, però no gaire conegut, del terme municipal d'Abella de la Conca, al Pallars Jussà. Es tracta d'un salt d'aigua, sempre que les pluges ho permeten, però la major part de l'any roman sec.
Es tracta del pas que ha obert al llarg dels segles el Canal de Fontanet en un dels plegaments verticalitzats que formen la Serra de Carrànima, en el seu costat meridional. Es troba als Feixans de Miralles, poc abans que el canal esmentat s'aboqui en el barranc de Fonguera.
A prop seu, més cap a llevant, hi ha dos botants més: el de la Sadella i el de la Roca de Fonguera.

## Etimologia

El topònim deriva d'un dels significats del verb botar: tirar-se des d'una altura per caure de peus a un lloc més baix. Es tracta, doncs, d'un topònim romànic modern de caràcter descriptiu.

## Referències

* ↑ «Diccionari català-valencià-balear». Arxivat de l'original el 2004-08-26. [Consulta: 13 octubre 2011].

## Enllaços externs

* Lo Botant en el seu entorn, a l'Institut Cartogràfic de Catalunya
# Popping

El popping és un estil de ball de carrer sorgit a Fresno, Califòrnia, en la dècada de 1970 en el qual es contrauen els músculs de el cos creant un efecte «robòtic». Això es fa contínuament al ritme d'una cançó i en combinació amb diversos moviments i postures. Avui dia el popping s'ha estès per tot el món.
El terme 'pop', també anomenat 'hit', fa referència a una mena de "descàrrega". De fet, ve de les 'popcorn' (crispetes de blat de moro), exactament del seu soroll i l'efecte visual que fan en explotar. Alguns dels seus passos es diuen 'roll', 'flex' o 'twist', i aquest estil ve de tantes fonts i de tants estils diferents al llarg de la història que suposa un estil súper enriquidor, variat i profund.

## Música

Al principi, a la dècada del 1970 era la música funk la que s'utilitzava per ballar popping, aparentment normalment es ballava funk i disco. Durant la dècada de 1980, molts dels poppers també utilitzen "electro" i altres "new wave" d'estils per a la coreografia de les seves rutines de ball. Avui dia, també és comú veure als ballarins del popping ballar els gèneres de música més actuals, com la moderna música hip hop (sovint hip hop instrumental) i les diverses formes de l'electrònica.

## Estils i passos
### Animation

    És una tècnica purament visual, en la qual hi ha moviments ràpids i lents i el ballarí crea petites pauses per crear un efecte en els espectadors i en el propi xou.

### Boogaloo

    És la tècnica que va crear el propi Sam Solomon, i consisteix a crear moviments circulars en diferents àrees de el cos, com per exemple, el cap, el maluc i els genolls.

### Roboting

    Un moviment que ja utilitzaven els mims en els seus espectacles fa un segle, és a dir, en els anteriors anys 20. Charles "Robot" Washington va popularitzar aquest moviment per primera vegada en els anys 60, continuant amb el seu llegat Slim The Robot i després amb The lockers.

### Strutting

    es remunta a finals dels anys 60 i principis dels 70 al districte Filmore de la ciutat de San Francisco. S'inspirava en les desfilades militars i compta entre els seus pioners amb grups com Play Boyz, Assassins Crew o Demons of the mind.

### Miming

    Aquesta tècnica es basa en actuar com si fossis un mim, principalment, en el Popping, s'utilitzen les mans i gràcies a elles es pot narrar una història mentre el ballarí balla.

## Referències

* ↑ «What Is Popping? (Popping Dance) | STEEZY Blog». [Consulta: 11 octubre 2021].
* ↑ «Popping | LA Street Dance». [Consulta: 11 octubre 2021].
* ↑ «Straight Outta Fresno: How the Popping Dance Movement Empowered Youth of Color» (en anglès), 17-11-2016. [Consulta: 11 octubre 2021].
# President de Nigèria

El President de la República Federal de Nigèria és el cap d'estat i cap de govern de la República Federal de Nigèria. El president de Nigèria és també el comandant en cap de les Forces Armades nigerianes. El president és elegit en eleccions nacionals que tenen lloc cada quatre anys. Els càrrecs, poders i títols del cap d'estat i del cap de govern es van fusionar oficialment a l'oficina de la presidència sota la Constitució de Nigèria de 1979. L'actual president, Muhammadu Buhari, va prendre possessió el 29 de maig de 2015, com el 15è president de la República Federal de Nigèria.

## Referències

* ↑ admin. «President, Muhammadu Buhari | Consulate of Nigeria, Atlanta» (en anglès). Arxivat de l'original el 2020-08-06. [Consulta: 25 maig 2020].
# President de Ruanda

El president de Ruanda és el cap d'Estat de Ruanda. El càrrec fou creat el 1961. Un total de quatre persones ha estat presidents de Ruanda des de 1961 (durant la Revolució ruandesa) fins a l'actualitat.(sense comptar dos presidents en funcions).
L'actual president de Ruanda és Paul Kagame, des del 24 de març de 2000.

## Clau
### Partits polítics

* Moviment per l'Emancipació Hutu (Parmehutu)
* Moviment Republicà Nacional per la Democràcia i el Desenvolupament (MRND)
* Front Patriòtic Ruandès (RPF)

### Altres faccions

* Exèrcit

### Estatus

* President en funcions

## Llista de presidents

| № | President (naixement–mort) | Retrat | mandat | mandat | Elecció | Filiació ètnica | Filiació política | Filiació política | Primer Ministre(s) |
| № | President (naixement–mort) | Retrat | Inici | Final | Elecció | Filiació ètnica | Filiació política | Filiació política | Primer Ministre(s) |
| República de Ruanda (part de Ruanda-Urundi) ||||||||||
| – | Dominique Mbonyumutwa (1921–1986) | | 28 de gener de 1961 | 26 d'octubre de 1961 | – | Hutu | | Parmehutu | Kayibanda |
| 1 | Grégoire Kayibanda (1924–1976) | | 26 d'octubre de 1961 | 1 de juliol de 1962 | – | Hutu | | Parmehutu | El mateix |
| República de Ruanda (estat independent) ||||||||||
| (1) | Grégoire Kayibanda (1924–1976) | | 1 de juliol de 1962 | 5 de juliol de 1973 (deposat.) | 1965 1969 | Hutu | | Parmehutu | Càrrec abolit |
| 2 | Juvénal Habyarimana (1937–1994) | | 5 de juliol de 1973 | 6 d'abril de 1994 (assassinat.) | 1978 1983 1988 | Hutu | | Militar / MRND | Nsanzimana Nsengiyaremye Uwilingiyimana |
| – | Théodore Sindikubwabo (1928–1998) | | 8 d'abril de 1994 | 19 de juliol de 1994 (expulsat.) | – | Hutu | | MRND | Kambanda |
| 3 | Pasteur Bizimungu (1950–) | | 19 de juliol de 1994 | 23 de març de 2000 (dimití.) | – | Hutu | | RPF | Twagiramungu Rwigema Makuza |
| 4 | Paul Kagame (1957–) | | 24 de març de 2000 | 22 d'abril de 2000 | 2003 2010 2017 | Tutsi | | RPF | Makuza Habumuremyi Murekezi Ngirente |
| 4 | Paul Kagame (1957–) | | 22 d'abril de 2000 | En el càrrec | 2003 2010 2017 | Tutsi | | RPF | Makuza Habumuremyi Murekezi Ngirente |

## Últimes eleccions

| Candidat | Candidat | Partit | Vots | % |
| | Paul Kagame | Front Patriòtic Ruandès | 6,650,722 | 98.63 |
| | Philippe Mpayimana | Independent | 49,117 | 0.73 |
| | Frank Habineza | Partit Verd Democràtic de Ruanda | 31,633 | 0.47 |
| Vots nuls/en blanc | Vots nuls/en blanc | Vots nuls/en blanc | | – |
| Total | Total | Total | 6,731,472 | 100 |
| Votants registrats/participació | Votants registrats/participació | Votants registrats/participació | | |
| Font: NEC Rwanda |||||

## Notes

* ↑ Designat com a "President del Comitè per la Pau i la Unitat Nacional" fins l'1 d'agost de 1973
* ↑ Marxà a Zaire a la fi de la Guerra Civil ruandesa i el Genocidi de Ruanda

## Enllaços externs

* World Statesmen – Rwanda
# Pseudobissetia

Pseudobissetia és un gènere d'arnes de la família Crambidae.

## Taxonomia

* Pseudobissetia terrestrellus (Christoph, 1885)
* Pseudobissetia ustalis (Hampson, 1919)

## Referències

* ↑ «GlobIZ search». [Consulta: 30 gener 2019].
# Pseudoblennius argenteus

Pseudoblennius argenteus és una espècie de peix pertanyent a la família dels còtids.

## Descripció

* Fa 7 cm de llargària màxima.

## Hàbitat

És un peix marí, demersal i de clima subtropical que viu fins als 80 m de fondària.

## Distribució geogràfica

Es troba al Pacífic nord-occidental: el Japó.

## Observacions

És inofensiu per als humans.

## Referències

* ↑ Temminck C. J. & Schlegel H., 1850. See Temminck & Schlegel 1843. Pisces, Fauna Japonica Last part. 270-324.
* ↑ uBio (anglès)
* ↑ Steindachner, F. & L. Döderlein, 1887. Beiträge zur Kenntniss der Fische Japan's. (IV.). Denkschriften der Mathematisch-Naturwissenschaftlichen Classe der Kaiserlichen Akademie der Wissenschaften in Wien v. 53 (1. abth.): 257-296, Pls. 1-4.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Nakabo, T., 2002. Fishes of Japan with pictorial keys to the species. Tokai University Press, el Japó, pp v-866.

## Enllaços externs

* AQUATAB
# Power (pel·lícula de 2024)

Power és un documental estatunidenc del 2024, escrit, dirigit i produït per Yance Ford. Explora l'abast i l'escala de la policia dels Estats Units durant centenars d'anys. S'ha subtitulat al català.
Es va projectar per primer cop al Festival de Cinema de Sundance de 2024 i es va estrenar en una selecció de cinemes el 10 de maig del mateix any, abans d'incorporar-la al catàleg de Netflix el 17 de maig.

## Premissa

Explora l'abast i l'escala de la policia estatunidenca durant centenars d'anys. Segueix els diners, el poder polític i el suport bipartidista que ha creat la policia moderna.

## Estrena

Es va estrenar per primer cop al Festival de Cinema de Sundance el 18 de gener de 2024. També es va projectar al Festival Internacional de Cinema Documental de Copenhaguen el 18 de març del mateix any. També es va projectar al Festival Documental Internacional Canadenc Hot Docs l'1 de maig. Va comptar amb una estrena limitada el 10 de maig, abans de la incorporació a Netflix el 17 de maig de 2024.

## Referències

* ↑ «Power». Goita què fan, ara!. [Consulta: 22 agost 2024].
* ↑ «Power: About». Power the Film. [Consulta: April 22, 2024].
* ↑ D'Alessandro, Anthony. «Sundance Unveils Packed 2024 Lineup That Includes A.I., Pedro Pascal, Kristen Stewart, Satan, Devo & Steven Yeun». Deadline Hollywood, December 6, 2023. [Consulta: April 22, 2024].
* ↑ «Power». CPH:DOX. [Consulta: April 22, 2024].
* ↑ «Power». Hot Docs Canadian International Documentary Festival. [Consulta: April 22, 2024].
* ↑ Mullen, Pat. «Hot Docs Highlights: The Sundance Docs Coming to Toronto». POV Magazine, April 15, 2024. [Consulta: April 22, 2024].
* ↑ Richardson, Kalia. «‘Power’ Documentary Trailer Traces the History of Policing in the U.S.». Rolling Stone, April 22, 2024. [Consulta: April 22, 2024].
# Mamer

Mamer (luxemburguès Mamer) és una comuna i vila a l'est de Luxemburg, que forma part del cantó de Capellen. Comprèn les viles de Capellen, Holzem i Mamer.

## Població

| Nacionalitat | Població | % |
| luxemburguesos | 3.713 | 54,98% |
| Forasters | 3.040 | 45,02% |
| - portuguesos | 546 | 8,09% |
| - francesos | 435 | 6,44% |
| - italians | 438 | 6,49% |
| - belgues | 484 | 7,17% |
| - alemanys | 243 | 3,60% |
| - iugoslaus | 48 | 0,71% |
| - altres | 846 | 12,53% |

## Evolució demogràfica

| Any | Població |
| 15/02/2001 | 6.753 |
| 01/01/2002 | 6.767 |
| 01/01/2003 | 6.783 |
| 01/01/2004 | 6.729 |
| 01/01/2005 | 6.823 |

## Personatges il·lustres

* Joseph Barthel, campió olímpic d'atletisme el 1952.
* Nicolas Frantz, ciclista, guanyador del Tour de França de 1927 i 1928.

## Vegeu també

* Kinneksbond
* Estació de trens de Mamer
# Power Dynamos Football Club

El Power Dynamos FC és un club de futbol de la ciutat de Kitwe, Zàmbia. Juga a l'estadi Arthur Davis. El club és patrocinat per la Copperbelt Energy Corporation.

## Palmarès

* Recopa africana de futbol:
** 1991
* Lliga zambiana de futbol:
       1984, 1991, 1994, 1997, 2000, 2011, 2023
* Copa zambiana de futbol:
       1979, 1980, 1982, 1990, 1997, 2001, 2003
* Copa Challenge zambiana de futbol:
       1990, 2001
* Charity Shield zambiana de futbol:
       2004, 2009, 2012, 2013, 2016
* Copa Coca Cola zambiana de futbol:
       2003
* Copa Barclays:
       2009, 2011

## Referències

* ↑ «Zambia – List of Champions». RSSSF.
* 1 2 3 4 5 «Zambia – List of Cup Winners». RSSSF.
# Probreviceps

Probreviceps és un gènere de granotes de la família Microhylidae que es troba a Tanzània i Zimbàbue.

## Taxonomia

* Probreviceps durirostris (Loader, Channing, Menegon i cols., 2006).
* Probreviceps macrodactylus (Nieden, 1926).
* Probreviceps rhodesianus (Poynton & Broadley, 1967).
* Probreviceps uluguruensis (Loveridge, 1925).

## Referències

* IUCN (anglès)
# Pseudolaguvia flavida

Pseudolaguvia flavida és una espècie de peix pertanyent a la família dels eretístids.

## Hàbitat

És un peix d'aigua dolça, demersal i de clima tropical.

## Distribució geogràfica

Es troba a Àsia: l'Índia.

## Observacions

És inofensiu per als humans.

## Referències

* ↑ uBio (anglès)
* ↑ Misra K. S., 1976. Teleostomi: Cypriniformes; Siluri. Fauna India (Pisces, 2a edició) v. 3. i-xxi + 1-367.
* ↑ Ng, H. H., 2009. Two new species of Pseudolaguvia, sisorid catfishes (Teleostei: Siluriformes) from northeastern India. Ichthyological Exploration of Freshwaters, 20 (3): 277-288.
* 1 2 3 4 FishBase (anglès)

## Enllaços externs

* AQUATAB
# Louvroil

Louvroil és un municipi francès, situat a la regió dels Alts de França, al departament del Nord. L'any 2006 tenia 6.959 habitants. Limita al nord amb Maubeuge, al nord-est amb Rousies, a l'est amb Ferrière-la-Grande. al sud-est amb Ferrière-la-Petite i a l'oest amb Hautmont.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 6.313 | 6.891 | 8.005 | 8.208 | 7.349 | 7.251 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Annick Mattighello | PCF |

## Personatges il·lustres

* Roger Degueldre, militar, un dels fundadors de l'Organisation de l'Armée Secrète
* Daniel Moreira, futbolista

## Galeria d'imatges

* Església
* Monument al Morts
* Llac du Paradis
# Protocol d'enrutament

Un protocol d'enrutament, en ciències de la computació, especifica com els encaminadors (routers) es comuniquen entre ells. Els algorismes d'enrutat determinen el millor camí entre dos nodes d'una xarxa d'ordinadors. Cada router té un coneixement a priori de l'estat de la xarxa dels nodes més propers, llavors aquests protocols d'enrutament comparteixen aquesta informació a través de tota la xarxa.

## Propietats

Funcions bàsiques de tot protocol d'enrutament :
* Descobriment : identificació dla altres ruters de la xarxa.
* Gestió de rutes : fer un seguiment de totes les possibles destinacions.
* Determinació de camins : fer determinacions dinàmiques dels camins més òptims.
Hi ha tres grans classes de protocols en xarxes IP :
* Protocols de passarel·la interiors de tipus 1 : per exemple OSPF i IS-IS.
* Protocols de passarel·la interiors de tipus 2 : tals com protocol de vector de distàncies, Routing Information Protocol i Interior Gateway Routing Protocol.
* Protocols de passarel·la exteriors: com Border Gateway Protocol, Exterior Gateway Protocol.
Programaris que emulen els protocols d'enrutament en un ordinador : Bird Internet routing daemon, Quagga, GNU Zebra, OpenBGPD, OpenOSPFD, i XORP.

## Referències

* ↑ «What is Routing Protocol? - Definition from Techopedia» (en anglès). Techopedia.com, 05-11-2017.
* ↑ «Top 5 Network Routing Protocols Explained». Lifewire, 05-11-2017.
* ↑ «Types of Routing Protocols (3.1.4) > Cisco Networking Academy's Introduction to Routing Dynamically» (en anglès). http://www.ciscopress.com.+[Consulta: 5 novembre 2017].
* ↑ «Routing protocol definition by The Linux Information Project» (en anglès). http://www.linfo.org.+[Consulta: 5 novembre 2017].
# Mühlenau (Kollau)

* Per a altres significats, vegeu «Mühlenau».
El Mühlenau és un riu d'Hamburg (Alemanya). Neix a Bahrenfeld i desemboca al Kollau a Eidelstedt.
El seu nom prové d'un molí (Mühle) d'aigua, ara desaparegut al centre del nucli d'Eidelstedt. El 1989, hi ha hagut un pla de recrear l'estany i restaurar les ruïnes del molí i de la destil·leria veïna, però l'ajuntament del bezirk va preferir la construcció de cases noves. Vers la fi del 2010, l'obra de renaturalització del llit i dels marges hauria de començar.

## Afluents

* Düngelau
* Jaarsmoorgraben (entubat)
* Fangdiekgraben (parcialment entubat)
* Schießplatzgraben
** Lüttkampgraben
** Vorhorngraben
Fotos d'amunt a avall
* La font
* Prop de l'estadi del Volkspark
* Al polígon industrial d'Eidelstedt
* Resclosa després de l'aiguabarreig amb el Schießplatzgragen
* La conca de dipòsit oriental
* El sobreeixidor oriental
* El sobreeixidor a prop de la confluència amb el Kollau
* La confluència amb el Kollau

## Referències

* ↑ Tauziehen um ein altes Stück Hamburg, in: Hamburger Abendblatt, 25 d'abril de 1989, pàgina 5
* ↑ Bezirk gestaltet Fluss um (El Bezirk Eidelstedt va decidir renaturar el riu), in: Hamburger Abendblatt, 24 de novembre de 2010
* ↑ Mühlenau - Ariadnefaden im Industriequartier, in: Hamburger Abendblatt, 14 d'octubre de 2006
# Nugaal

Nugaal (somali: Nugaal; àrab: نوغال, Nūḡāl) és una regió administrativa (gobolka) de Somàlia. La seva capital és Garoowe o Garowe. Limita a l'oest amb Etiòpia i la regió somali de Sool; al nord amb la regió de Bari; al sud amb la regió de Mudug; i a l'est amb l'oceà Índic.
El principal gran clan és el dels majeerteen. Sobre el territori reclama jurisdicció el govern de l'estat de Puntland. La població s'estima en uns 125.000 habitants i la superfície en 50 000 km².
Està dividit en cinc districtes:
* Eyl
* Burtinle
* Dangorayo
* Qarxis
* Garoowe

## Història

El Nugal històric està situat a cavall entre l'antic protectorat britànic de Somàlia i l'antiga Somàlia Italiana, entre els sultanats d'Hobyo i Majeerteen. Geogràficament es determina per la vall del Nugaal, formada pels rius Nugaal i Dheer, que només porten aigua al temps de pluja (abril a juny). En aquesta zona, a la part britànica va tenir la seva seu la major part del temps el Mad Mullah, en rebel·lió del 1889 al 1904.
Un tractat el març de 1905 entre italians i britànics va assignar el territori al Mad Mullah com estat dels Dervixos. El 1909 Mad Mullah es va tornar a rebel·lar proclamat la guerra santa contra els colonialistes, i va dominar el Nugaal i l'interior de la Somàlia Britànica fins al 1920.
La regió fou creada pel règim de Siad Barre el 1982. La part del Nugaal històric que formà part de la Somàlia Britànica, va esdevenir part de la república de Somaliland el 1991, però el 2004 fou ocupat per forces de Puntland que ja constrolava la resta del Nugaal.